कुकी विद्रोहियों को मिलिटेंट कहने पर विवाद; उग्रवादी-चरमपंथी में क्या अंतर है?
Manipur Violence Kuki Militants Controversy - What Is Difference Between Terrorism, Radicalisation, Extremism, Authoritarianism and Fundamentalism ? All You Need To Know. दुनिया में आतंकवादी या आतंकवाद की कोई एक परिभाषा नहीं है। इसे लेकर लंबे समय से विवाद है। भारत हमेशा से संयुक्त राष्ट्र से पूरी दुनिया में मानी जाने वाली परिभाषा बनाने की मांग कर रहा है।
मणिपुर के सीएम एन बीरेन सिंह ने रविवार को बताया कि नागरिकों को निशाना बनाने वाले 40 कुकी मिलिटेंट मारे गए हैं। इससे पहले उन्होंने एक बयान में इन्हें आतंकवादी बताया।
इसके बाद से बहस चल पड़ी है कि नॉर्थ-ईस्ट में हथियार उठाने वाले मिलिटेंट हैं, उग्रवादी हैं या विद्रोही हैं। आमतौर पर इनको लेकर भारतीय या अंतरराष्ट्रीय कानून में स्पष्ट परिभाषा नहीं है।
ऐसे में आज भास्कर एक्सप्लेनर में 4 अलग-अलग सोर्सेज और कानून व सुरक्षा क्षेत्र से जुड़े 3 एक्सपर्ट्स के जरिए आतंकवादी, मिलिटेंट, उग्रवादी, विद्रोही और अलगाववादी के बारे में जानते हैं…
1. आतंकवादी
दुनिया में आतंकवादी या आतंकवाद की कोई एक परिभाषा नहीं है। इसे लेकर लंबे समय से विवाद है। भारत हमेशा से संयुक्त राष्ट्र से पूरी दुनिया में मानी जाने वाली परिभाषा बनाने की मांग कर रहा है। उसने 1996 में इसके लिए एक प्रस्ताव भी पेश किया था। अंग्रेजी में आतंकवादी को Terrorist और आतंकवाद को Terrorism कहते हैं।
ऑक्सफोर्ड डिक्शनरी : राजनीतिक मकसद पाने के लिए हिंसा करने वाले आतंकी
“राजनीतिक उद्देश्यों को हासिल करने या खुद की सरकार बनाने के लिए हिंसा करना आतंकवाद कहलाता है। वहीं, ऐसा करने वालों को आतंकवादी कहते हैं।”
नेशनल इंस्टीट्यूट ऑफ ओपन स्कूलिंग : आतंकियों के छोटे-छोटे गुट और उनके नेता भी होते हैं
“आतंकवादियों का मुख्य उदेश्य हिंसा के जरिए आम लोगों में दहशत पैदा करना है। अक्सर इस हिंसा के पीछे राजनीतिक मकसद होता है। आतंकवादियों के साथ आम लोग नहीं होते। एक नेता की अगुआई में इनका समूह होता है। इन्हें बाहरी एजेंसियों से पैसा और समर्थन मिलता है। कई देश भी आतंकवादियों का सपोर्ट करते हैं।”
ओरिजिन : रोमन साम्राज्य के दौर में आतंकवाद का पहला जिक्र 
आतंकवाद शब्द का शुरुआती जिक्र पहली शताब्दी ईसा पूर्व में मिलता है। उस वक्त यहूदा (मौजूदा इजराइल) में रहने वाला एक समूह रोमन साम्राज्य के समर्थकों की हत्या करता था। ये समूह यहूदा में रोमन शासन के विरोध में था। इतिहास में इन्हें आतंकवादी कहा गया।
हालांकि आयरिश रिपब्लिकन ब्रदरहुड को आधुनिक टेक्नोलॉजी का इस्तेमाल करने वाला पहला आतंकवादी संगठन माना जाता है। यह संगठन 1858 में बना और इसने इंग्लैंड में हमले किए।
एक्सपर्ट कमेंट : खौफ का साम्राज्य बनाने वाले आतंकवादी
2. मिलिटेंट
आमतौर पर आतंकवादी और मिलिटेंट शब्द का एक ही अर्थ में इस्तेमाल किया जाता है। इसकी वजह है कि दोनों ही शब्दों में हिंसा एक कॉमन फैक्टर। जैसे-जम्मू-कश्मीर के आतंकवादियों को अंग्रेजी में अक्सर terrorist के साथ militant भी कहा और लिखा जाता है। हालांकि दोनों शब्दों की ओरिजिन और शुरुआती परिभाषा अलग हैं।
ऑक्सफोर्ड डिक्शनरी : बदलाव के लिए ताकत का इस्तेमाल करने वाले मिलिटेंट 
“अपने टारगेट, खासकर के सामाजिक या राजनीतिक बदलाव के लिए ताकत या दबाव का इस्तेमाल करने वालों को मिलिटेंट कहते हैं।”
मनोहर पर्रिकर इंस्टीट्यूट फॉर डिफेंस स्टडीज : देश के खिलाफ हिंसा फैलाने वाले मिलिटेंट
“स्टेट यानी राज्य के खिलाफ हिंसा फैलाने वालों को मिलिटेंट कहते हैं। यह एक शख्स भी हो सकता है और समूह भी। आतंकवादियों और विद्रोहियों के अलावा सशस्त्र धार्मिक समूह भी मिलिटेंट्स में शामिल हो सकते हैं, जो अपनी आस्था थोपने के लिए हिंसा का सहारा लेते हैं।”
ओरिजिन : 15वीं शताब्दी का लैटिन शब्द 
मिलिटेंट 15वीं शताब्दी के लैटिन शब्द 'मिलिटेयर' से आया है। इसका अर्थ है एक सैनिक के रूप में काम करना। इसी से मिलिटेंसी और मिलिशिया शब्द भी बने हैं।
एक्सपर्ट कमेंट : आतंकवादी, विद्रोही और कट्टर धार्मिक समूह मिलिटेंट हो सकता है
“ मिलिटेंट कोई भी व्यक्ति या समूह हो सकता है, जो समाज में हिंसा फैलाता है। इसमें न केवल आतंकवादी और विद्रोही शामिल हैं, बल्कि कट्टर धार्मिक समूह भी शामिल हैं।”
- विवेक चड्ढा, सीनियर फेलो, मनोहर पर्रिकर इंस्टीट्यूट फॉर डिफेंस एंड स्ट्रेटजी
3. उग्रवादी और चरमपंथी
उग्रवाद को अंग्रेजी में Extremism और उग्रवादियों को Extremist कहा और लिखा जाता है। हिंदी में अक्सर उग्रवादी को चरमपंथी या अतिवादी भी कहते हैं। उग्रवादियों को कई बार आतंकवादी भी कहा जाता है, लेकिन दोनों में अंतर है। उग्रवाद में हिंसा तो शामिल होती है, लेकिन उसकी वजह कोई अतिवादी विचार होता है। जैसे धर्म, समूह या आस्था से जुड़ा कोई धार्मिक विचार।
कश्मीर में राजनीति उद्देश्य को पूरा करने के लिए हिंसा करने वाले को आमतौर पर आतंकवादी कहा जाता है। जैसे- लश्कर और जैश-ए-मोहम्मद। वहीं, अपने धार्मिक अतिवादी विचार के चलते खालिस्तान के लिए हिंसा करने वालों को आमतौर पर उग्रवादी कहते हैं।
ऑक्सफोर्ड डिक्शनरी: धर्म और राजनीति को लेकर अतिवादी सोच रखने वाले
वो शख्स जो धर्म और राजनीति को लेकर अतिवादी सोच रखता हो और अपनी आस्था के लिए हिंसा का सहारा लेता हो उसे चरमपंथी कहते हैं।
ओरिजिन: Extremist शब्द का इस्तेमाल 1865 में हुआ
हिंदी डिक्शनरी शब्दकोश के मुताबिक उग्रवादी को अंग्रेजी में Extremist कहते हैं। मरियम वेबिस्टर डिक्शनरी के मुताबिक Extremist शब्द का इस्तेमाल सबसे पहले 1865 के आसपास हुआ था।
एक्सपर्ट कमेंट : अतिवादी विचार ही उग्रवादी या चरमपंथी है
4. विद्रोही
सरकार गिराने के लिए हथियार उठाने वाले लोगों को विद्रोही कहते हैं। अंग्रेजी में विद्रोह को Insurgency और ऐसा करने वालों को Insurgent कहते हैं।
ऑक्सफोर्ड डिक्शनरी : सरकार के खिलाफ सशस्त्र विद्रोह
देश या सेना के खिलाफ सशस्त्र विद्रोह करने वालों को विद्रोही कहते हैं।
ओरिजिन: 18वीं सदी में शुरुआत
हिंदी की डिक्शनरी SHABDKOSH के मुताबिक विद्रोही को अंग्रेजी में Rebel या Insurgent कहते हैं। ऑक्सफोर्ड के मुताबिक Insurgent शब्द की शुरुआत 18वीं सदी में हुई है। लैटिन भाषा के Surgere शब्द से Insurgent की उत्पत्ति हुई है।
एक्सपर्ट कमेंट: सरकार के खिलाफ हिंसक विद्रोह
5. अलगाववादी
अलगाववाद या Separatist वे होते हैं, जो अपने लिए एक अलग शासन व्यवस्था या देश की मांग करते हैं।
ऑक्सफोर्ड डिक्शनरी: देश और सरकार को नहीं मानने वाले
ऐसे लोगों का समूह जो अपने देश और सरकार को नहीं मानते हैं। ये उनसे अलग व्यवस्था स्थापित करना चाहते हैं।
ओरिजिन: सबसे पहले चर्च के लिए इस्तेमाल हुआ
हिंदी के डिक्शनरी शब्दकोश के मुताबिक अलगाववादी को अंग्रेजी में सेपरेटिस्ट कहते हैं। मरियम वेबिस्टर डिक्शनरी के मुताबिक सबसे पहले इस शब्द का इस्तेमाल 17वीं शताब्दी में चर्च के खिलाफ हुआ था।
अलग देश या क्षेत्र की मांग करने वाले 
"अलगाववादी वो लोग होते हैं, जो एक देश या क्षेत्र को दो स्वतंत्र देश या क्षेत्रों में विभाजित करना चाहते हैं। अलग देश या क्षेत्र की मांग करने वाले जब अत्यधिक उग्र हो जाते हैं तो अलगाववादी कहलाते हैं। इन्हें हिंसा करने के आधार पर आतंकवादी और उग्रवादी से अलग किया जाता है।"
अब इन 5 शब्दों के कानूनी पहलू को भी जानते हैं…
सुप्रीम कोर्ट के वकील और संविधान के जानकार विराग गुप्ता बताते हैं कि ये सारे अपराध देश या राज्य के विरुद्ध माने जाते हैं। IPC यानी इंडियन पैनल कोड के चैप्टर 6 में देश के विरुद्ध अपराधों के बारे में विस्तार से प्रावधान है। देश के विरुद्ध अपराधों के विभिन्न पहलू हैं। इनमें हथियार, आर्थिक ताकत यानी उनकी अवैध गतिविधियां और सरकारी अधिकारियों की ओर से उनको गैर कानूनी सहयोग। इन सब के बारे में भी अलग-अलग प्रावधान हैं।
इन अपराधों को कानूनी चरित्र देश की एकता अखंडता ओर शांति व्यवस्था को भंग करने वाला होता है। यानी इन सबकी थीम देश विरोधी की है। हालांकि भौगोलिक, सामाजिक और क्षेत्रीय आधार पर इन अपराधों को अलग-अलग नाम से जाना जाता है।
जब स्थानीय आदिवासी इलाकों में अशांति होती है तो उसे नक्सलवाद का नाम दिया जाता है।
जहां पर सशस्त्र विद्रोह के माध्यम से राजनीतिक सत्ता को चुनौती दी जाती है तो उसे राजनीतिक तौर उग्रवाद के तौर पर माना जाता है। जैसे पंजाब में खालिस्तान की मांग और तमिलनाडु में LTTE। सीमावर्ती राज्यों में अलगाववादी गतिविधियों का विशेष जोर रहता है और अलगाववादी गतिविधियों को कई बार धार्मिक आधार दिया जाता है। जहां विदेशों से धर्म के नाम पर सहयोग मिलता है। विशेष तौर पर नॉर्थ-ईस्ट या दूसरे सीमावर्ती राज्यों में इस तरह की आपराधिक गतिविधियों के प्रमाण मिलते हैं।
उग्रवादी, आतंकवादी और मिलिटेंट ये तीनों मोटे तौर पर एक ही होते हैं। अब इनके लिए अलग से भी स्पेशल कानून बनाए गए हैं जिनमें UAPA 1967 प्रमुख है। सीमावर्ती राज्यों में सशस्त्र बलों को अधिक अधिकार देने के लिए आजादी से पहले का कानून AFSPA है।
नक्सलवाद कहा जरूर जाता है, लेकिन इसकी कोई परिभाषा नहीं है। इसके जो इंग्रेडिएंट हैं उनके आधार पर इसकी आपराधिकता निर्धारित होती है। कोई भी अपराध देश की सार्वभौमिकता, एकता अखंडता को चुनौती देता है, तो यह देश के विरुद्ध अपराध हैं और इनके लिए IPC में कानूनी प्रावधान हैं। और इन्हें स्थानीय स्तर पर अलग अलग नाम दिया जाता है। अपराध की प्रकृति के आधार पर इन पर कानून का इस्तेमाल होता है।